Unión del Pueblo Navarro (UPN) talde parlamentarioari atxikitako foru parlamentari Isabel Olave Ballarena andreak idatziz erantzuteko galdera egin du (PES-00437); horren bidez, honako informazio hau eskatzen dio Nafarroako Gobernuari:

Zein dira eta zertan dautza 2023ko Berdintasunerako Plan Estrategikoaren memoria ekonomikoa egitean “zeharkako eragina duten eta zenbatespen ekonomikoa konplexua delako eta beste metodologia batzuekin aztertu behar direlako kontuan hartu ez diren” programak?

Galdera hori erantzuteko kontuan hartu behar da bi gastu mota daudela:

Aurrekontua definitzeko unean kuantifikatzen errazak diren gastuak, hau da, berdintasuneko zuzeneko gastuak: emakumeen kontrako indarkeriaren biktimei laguntzeko gastua, Nafarroako Enplegu Zerbitzuaren ekintzak emakumeen enplegagarritasunerako, laguntza teknikoak genero ikuspegia duten dirulaguntzak eta kontratuak egiten ikasteko, plantillaren berdintasunari buruzko prestakuntza eta maskulinitate igualitarioak lantzen dituzten taldeentzako, eta abar. Unera arte, genero ikuspegia duten aurrekontuen proiektuan parte hartzen duten programen gastu espezifikoa (edo zuzenekoa) jakin ahal izan da, eta 32 dira (proiektuan urtero sartzen dira programak).

Kuantifikatzen zaila den gastua. Esate baterako, dirulaguntza batek jasotzen badu zuzkidura areagotuko duela emakume onuradunentzat (edo beste genero klausula bat), zaila da a priori jakitea, aurrekontuak definitzeko unean, zer zenbateko sortuko den kontzeptu horrengatik. Era berean, Nafarroako Foru Komunitateko Administrazioan lan egiten dutenek zeharkakotasun mekanismoen bidez genero ikuspegia aplikatzeak eragina du ere bat orduetan, eta, beraz, ekonomian, eta zaila da identifikatzen batean nahiz bestean. Hau da, Nafarroako Foru Komunitateko Administrazioaren eguneroko zereginean genero ikuspegia zenbat eta gehiago sartu, berdintasunaren aldeko gero eta ekintza gehiago daude, eta, oraingoz, ezin ditugu kuantifikatu.

Azkenik, irailaren 27an 11-24/PEI-000727 ekimenerako erantzunean adierazi zenarekin bat, ez dago horren inguruko dokumenturik zure galderan hizpide diren programak jasotzen dituenik.

Hori guztia jakinarazten dut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2024ko azaroaren 11n

Lehendakaritzako eta Berdintasuneko kontseilaria: Félix Taberna Monzón